**Dyrepasser til Glad Zoo i Lintrup**

*Vi søger en dyrepasser i Glad Zoo til en spændende og til tider anderledes hverdag. Du vil blive en del af et team på 3 dyrepassere, der har ansvaret for dyrenes daglige pasning, velfærd og mindre vedligehold af anlæg.*

Stillingen er en fast stilling på 37 timer med start 1. oktober 2020.

**Lidt om Glad Zoo**

Glad Zoo er en mindre zoologisk have, og en del af Glad Fonden. At besøge Glad Zoo er en personlig og lærerig oplevelse, hvor vores gæster kommer meget tæt på dyrene og i dialog med de medarbejdere, der arbejder i haven. I Zoo er der således fokus på den nære oplevelse, i mødet med de ansatte, såvel som i den personlige formidling. De ansatte består af en blanding af medarbejdere med- og uden handicap.

Dyrepasningen i Glad Zoo sker i tæt samarbejde med Glad fagskoles elever og lærere på dyrepasserlinjen. Skolen er en speciel tilrettelagt ungdomsuddannelse (STU) for unge med særlige behov. Det er derfor helt centralt, at du er motiveret for at arbejde sammen med skolens faglærere og elever og kollegaer med- og uden handicap.

Det forventes at du er selvstændig da meget af arbejdet foregår på egen hånd. Ydermere forventes det, at du er udadvendt, og har mod på at formidle til gæsterne i Zoo. Det vil være en stor fordel hvis du behersker engelsk eller tysk da vi har mange udenlandske gæster over sommeren.

Som en del af vagtordningen kommer du til at indgå i en vagtplan med weekendarbejde hver 3. weekend.

**Din profil**

* Du er uddannet dyrepasser
* Du er udadvendt og har forståelse for dyrepasserens rolle som formidler af viden
* Du er fleksibel og evner at sætte fælles mål i forsædet
* Du skal have lyst til at arbejde sammen med mennesker med særlige behov
* Du tør udfordre dig selv og gå nye veje i din tilgang til dyrepasningen
* Du hviler i dig selv, er tålmodig og kan bevare overblikket og roen i hverdagen, i samarbejde med dine kollegaer
* Du er god til at lytte, samarbejde og motivere, og du har en positiv tilgang til arbejdet

Vi tilbyder en særlig arbejdsplads med plads til selvstændighed, smil, forskelligheder, og afvekslende og fleksible dage, hvor vi gør en forskel for mennesker med særlige støtte behov, gennem meningsfuld beskyttet beskæftigelse. Vi er ikke lønførende på området.

**Ansøgningen**

Hvis du har spørgsmål til stillingen, er du velkommen til at ringe inden kl. 12.00 til Driftsansvarlig i Zoo, Dennis Hein Jensen på 40 49 97 63 eller skrive til [dennis.hj@gladzoo.dk](mailto:dennis.hj@gladzoo.dk)

Ansøgningsfristen er 18. september.

Motiveret ansøgning og CV skal samles i ét dokument med *’Dyrepasser’* angivet i emnelinjen - og sendes til, [job-esbjerg@gladfonden.dk](mailto:job-esbjerg@gladfonden.dk)

***Om Glad Fonden***

*Glad Zoo er ejet af*[*Glad Fonden*](http://www.gladfonden.dk)*, som også driver virksomheder indenfor*[*design*](http://gladdesign.dk)*,*[*teater*](http://Gladteater.dk)*,*[*køkken*](http://gladmad.dk)*,*[*medier*](http://tvglad.dk)*og*[*uddannelse*](https://www.gladuddannelse.dk)*. Alle virksomheder er baseret på et tæt samarbejde mellem mennesker med og uden handicap. Glad Zoo indgår i uddannelsen af unge på den Særlig Tilrettelagte Ungdomsuddannelse (STU). Glad Zoo bidrager til uddannelserne gennem praktik- og læringsforløb og med mulighed for efterfølgende beskæftigelse i parken eller hos samarbejdspartnere. Glad Zoo rummer med dyrene, tilgangen og de forskellige arbejdsområder unikke muligheder for elever og ansatte på særlige vilkår. Samtidig tilfører elever og ansatte en værdi for de besøgende i Glad Zoo.*

Du kan se mere om zoo på [www.gladzoo.dk](http://www.gladzoo.dk)